Ambassadors/Greekteam/F13ReleaseParty

Πολλοί το θεωρούν γρουσούζικο, σε άλλους αρέσει, αλλά όλοι το αποφεύγουν! Για εμάς όμως είναι το 13 το καλό!! Από τις 25 Μαίου και μετά δεν θα μπορούσαμε να συνδυάζουμε το 13 με κάτι άλλο, εκτός από την επίσημη κυκλοφορία του Fedora 13!

Rock it είναι το moto του και ήρθε να μας απογειώσει.

Για αυτό και εμείς σας καλούμε το Σάββατο 12 Ιουνίου σε Αθήνα και Θεσσαλονίκη να απογειωθούμε και να γιορτάσουμε όλοι μαζί την κυκλοφορία της αγαπημένης μας διανομής! Όλη η Ελληνική κοινότητα θα είναι εκεί με πολλά αυτοκόλλητα, φυλλάδια, τούρτες, μπαλόνια και CD του νέου Fedora 13 πρόθυμη και έτοιμη να το εγκαταστήσει στους λιγότερο ανυπόμονους.

Σημειώστε τώρα στις ατζέντες σας:

Πότε; Σάββατο 12 Ιουνίου στις 18:30

Που; Αθήνα - Καφέ "Egalite" - Πευκάκια, Αθήνα - http://bit.ly/f13grpa

Θεσσαλονίκη - Καφέ "Άλφα" - κέντρο, Θεσσαλονίκη - http://bit.ly/f13grpt

Και τα δύο πάρτι θα συνδέονται μεταξύ τους με βιντεοκλήση δημιουργώντας έτσι ένα από τα μεγαλύτερα release party που έχουν γίνει τόσο σε Ελλάδα όσο και εξωτερικό. Σας περιμένουμε όλους!

Για όσους δυστυχώς δεν μπορέσετε να έρθετε θα φροντίσουμε να πάρετε μια γεύση ανεβάζοντας ζωντανά μερικές φωτογραφίες από τα πάρτι και δίνοντας τον παλμό των εκδηλώσεων μέσα από το identi.ca και το twitter με hashtag f13grp (fedora 13 greek release party).

Επίσης για όσους δεν έχετε εγκαταστήσει ακόμη το ολοκαίνουργιο Fedora 13 τρέξτε γρήγορα στο http://get.fedoraproject.org.

Για τυχόν προβλήματα ή οτιδήποτε άλλο μην διστάσετε να επικοινωνήσετε μέσω του forum, mailing list ή irc.http://bit.ly/felcon